James Edward Quibell

James Edward Quibell (1867ko azaroaren 11 – 1935eko ekainaren 5) Erresuma Batuko egiptologo ospetsua izan zen.

 Biografia 
James Edward Quibell Newporten, Shropshiren jaio zen. 1900. urtean Annie Abernethie Pirie artista eta arkeologo eskoziarrarekin ezkondu zen. Adams' Grammar eskolan eta Kristoren Elizan Oxforden ikasi zuen. Antzinaroko gauzekin liluratuta, laguntzeko Flinders Petrie irakasleari bere burua eskaini zion; berarekin, 1893an, Koptosen lan egin zuen. Ondoren, leku desberdinetan aritu zen: Nagada, Buleas, Tebas, El Kab eta Hierakonpolis. Baita ere Cecil Firth arkeologoari Saqqarako indusketetan lagundu zion. Berlingo Humboldt Unibertsitatean ikasi zuen eta, ondoren, Kairoko Egiptoar Museoaren Katalogo Batzordearen partaidea izendatu zuten. 1899 eta 1904 artean, Delta eta Erdiko Egiptoaren zaharkien inspektorea izan zen; aurrez aurre Howard Carter izan zuen, Luxorreko inspektore burua. 1904 eta 1905 urteetan Saqqarako inspektore burua izan zen. 1905ean Saqqaran, Erregeen haranean, Yuya eta Tuyu hilobia aurkitu zuen. Hierakonpolisen (antzinako Nekhenen), haren taldearekin batera Narmerren Paleta aurkitu zuen. 1914tik 1923 arte Kairoko Egiptoar Museoaren zaintzailea izan zen eta, halaber, 1931tik 1935ra, Piramide mailadunaren indusketetan zuzendaria izan zen.http://www.touregypt.net/featurestories/Egyptologists.htm Egypt: The Egyptologists 1925ean erretreta hartu zuen.

 Obra 
 The Ramesseum The Tomb of Ptah-Hetep, 1898.
 Hierakonpolis 1900. W. M. Flinders Petrie-rekin batera egina.
 Excavations at Saqqara, 1911-12. The tomb of Hesy (1913)
 El Kab, 1923

 Erreferentziak 

 Kanpo loturak 

 :Biografia
 :Quibell Gutenberg proiektuan.

Kategoria:Shropshire konderriko jendea
Kategoria:Erresuma Batuko arkeologoak
Kategoria:XIX. mendeko zientzialariak
Kategoria:XX. mendeko zientzialariak
Kategoria:Kairoko Egiptoar Museoa
Kategoria:Erresuma Batuko egiptologoak